Chronic disease in childhood: Consequences, mechanisms, and inequality in health
Independent Research Fund Denmark
Aarhus Universitet
Projektet belyser hvorledes sygdom hos børn og unge påvirker deres trivsel, uddannelsesvalg og senere arbejdsmarkedstilknytning. I forlængelse heraf vil vi undersøge, om sygdom opstået hos et barn har negative effekter på andre familiemedlemmer end barnet selv, dvs. påvirkes søskende af at have en bror eller søster, der er syg? Ændrer forældrene deres tilknytning til arbejdsmarkedet? Ved at anvende detaljerede danske registerdata identificerer vi børn og unge, der bliver diagnosticerede med Type 1 diabetes, og sammenligner dem med børn, der ikke har diagnosen. Diabetes hos børn og unge er karakteriseret ved ikke at være livsstilsrelateret og rammer stort set tilfældigt. Vi betragter derfor diagnosen som et naturligt eksperiment, hvor tilfældige børn/familier får påvirket deres helbred og dagligdag. Vi vil undersøge, om børn med dårligere socioøkonomisk baggrund i særlig grad påvirkes af sygdommen, og om noget af denne effekt kan tilskrives evnen til at drage egenomsorg. Såfremt sygdom hos et barn også påvirker andre familiemedlemmer, skal disse også regnes med, når vi vurderer omkostningerne ved sygdom. Vi forventer, at projektet vil give indblik i mulige mekanismer, der skaber ulighed i sundhed.
Research Projects (Max 10 MDKK) / DFF-Forskningsprojekt2 / grant